**Lucy Halová** (angl. **Lucy Hale**, celým menom **Karen Lucille Hale**; \* 14. jún 1989, Memphis, Tennessee, USA) je americká herečka a speváčka. Bola jednou z piatich víťazov reality show *American Juniors*. Preslávila sa ako Aria Montgomeryová v seriáli ABC Family – *Roztomilé mrchy (Pretty Little Liars)*. V roku 2014 vydala svoj debutový album *Road Between.*

Osobný život
------------

Narodila sa v Memphise, v Tennessee, ako dcéra Julie Knightovej a Prestonovi Haleovi. Bola pomenovaná po jednej zo svojich prababičiek. Jej matka je zdravotná sestra. Má staršiu sestru Maggie a nevlastnú sestru Kirby. Lucy mala domáce vyučovanie. Počas svojho detstva, mala hodiny herectva a spevu. V auguste 2012 sa ukázalo, že trpela poruchou príjmu potravy.

Kariéra
-------

### Herectvo

Prvýkrát sa objavila v televízii v reality show *American Juniors* v roku 2003. Bola súčasťou top finálovej päťky. Po *American Juniors* sa presťahovala do Los Angeles vo veku 15 rokov v nádeji, že získa nahrávaciu zmluvu. Krátko potom šla na konkurz a získala malú rolu v *Drake & Josh* a ďalšie vedľajšie role v seriáloch ako sú *Ned's Declassified School Survival Guide*, *O.C. California*, a *Ako som spoznal vašu mamu*. Objavila sa v dvoch epizódach seriálu *Kúzelníci z Waverly* na Disney Channel.

Objavila sa v NBC v *Bionic Woman* ako Becca Sommersová, mladšia sestra Jaime Sommersovej (Michelle Ryan). Jej najúspešnejším debutom bola rola mladšej sestry Leny Kaligarisovej (Alexis Bledelová) vo filme *Sesterstvo putovných nohavíc 2*. Potom hrala v seriáli *Rozprávkovo bohaté*. Hrala Rose Bakerovú po boku s Ashley Newbrough a Joanna Garcia. Hrala tiež vo filme *Babské vojny*.

V decembri 2009 bola obsadená do role Arie Montgomeryovej v televíznom seriáli *Roztomilé mrchy*, ktorý bol založený na knižnej sérii od Sary Shepardovej. Lucy vyhrala v roku 2010 *Teen Choice Award* (ženská kategória) za jej herecký výkon v tomto seriáli. V januári 2010 si zahrala rolu v *C.S.I.: Kriminálka Miami* v epizóde "Show Stopper". V auguste 2010 získala rolu vo *Vreskot 4*. Bola obsadená do hlavnej úlohy vo filme *Moderná popoluška 2*. Natáčanie začalo vo februári 2011 a film bol vysielaný v januári 2012. Zúčastnila sa tiež v jednej epizóde *Punk'd*, kde si zahrali aj Ian Harding, Vanessa Hudgensová a Josh Hutcherson.

### Hudba

Lucy opísala hudbu ako jej "prvú lásku". Jej rané hudobné vplyvy boli Shania Twain a Faith Hill, ale to, čo podnietilo jej záujem pokračovať s hudbou bola Britney Spears "Baby One More Time". Počúvala aj Dixie Chicks. Nahrala piesne pre film *Moderná popoluška 2.*

12. júna 2012 podpísala nahrávaciu zmluvu s Hollywood Records. Neskôr v roku 2012 mala začať nahrávať country album a singel. Kristian Bush z country skupiny Sugarland povedal: „Znie ako Carrie Underwood—silná po bluesovej aj popovej stránke. Je to ako Faith Hill." 

Debutový singel "You Sound Good to Me" bol vydaný 7. januára 2014. Videoklip k tejto piesni režíroval Philip Andelman. 3. júna 2014 vyšiel jej debutový album s názvom *Road Between*.

Filmografia
-----------

### Film

| Rok | Názov | Rola | Poznámky |
| --- | --- | --- | --- |
| 2008 | *Sesterstvo putovných nohavíc 2* | Effie Kaligaris |  |
| 2009 | *Fear Island* | Megan / Jenna | Televízny film |
| 2009 | *Babské vojny* | Katie Parker | Televízny film |
| 2011 | *Vreskot 4* | Sherrie |  |
| 2011 | *Moderná popoluška 2* | Katie Gibbs |  |
| 2012 | *Cililing a tajomstvo krídiel* | Periwinkle | Hlas |  |
| 2018 | *Truth or Dare* | Olivia Barron |  |
|

### Televízia

| Rok | Názov | Rola | Poznámky |
| --- | --- | --- | --- |
| 2005 | *Ned's Declassified School Survival Guide* | Amy Cassidy | Epizóda: "Upperclassmen & Gross Biology Dissection" |
| 2006 | *Drake & Josh* | Hazel | Epizóda: "Theater Thug" |
| 2006 | *O.C. California* | Hadley Hawthorne | Epizóda: "The Man of the Year" |
| 2007, 2014 | *Ako som spoznal vašu mamu* | Katie Scherbatsky | Epizóda: "First Time in New York"Epizóda: "Vesuvius" |
| 2007 | *Bionic Woman* | Becca Sommers |  |
| 2007 – 2008 | *Kúzelníci z Waverly* | Miranda Hampson | Epizóda: "First Kiss"Epizóda: "Pop Me and We Both Go Down" |
| 2008 – 2009 | *Rozprávkovo bohaté* | Rose Baker |  |
| 2009 | *Ruby & the Rockits* | Kristen | Epizóda: "Smells Like Teen Drama" |
| 2009 | *Private Practice* | Danielle | Epizóda: "Pushing the Limits" |
| 2010 | *C.S.I.: Kriminálka Miami* | Phoebe Nichols/Vanessa Patton | Epizóda: "Show Stopper" |
| 2010 – 2017 | *Roztomilé mrchy* | Aria Montgomery |  |
| 2012 | *Punk'd* | Seba | Epizóda: "Lucy Hale" |
| 2014 | *Baby Daddy* | Piper Stockdale | Epizóda: "Bonnie's Unreal Estate" |

Poznámky
--------

1. ↑   *Pravidlá slovenského pravopisu*. 3. upr. a dopl. vyd. Bratislava : Veda, 2000. 590 s. Dostupné online. ISBN 80-224-0655-4. S. 129.  uvádza „Od mužských priezvisk anglického a francúzskeho pôvodu zakončených na -e, ktoré sa nevyslovuje, toto tzv. nemé e sa pri tvorení ženských priezvisk vynecháva aj v písme, napr. Stone [stoun] – Stonová [stounová], Wilde [vajld] – Wildová[vajldová]."

Iné projekty
------------

Commons
* Spolupracuj na Commons Commons ponúka multimediálne súbory na tému **Lucy Halová**

Externé odkazy
--------------

* Oficiálna stránka

Zdroj
-----

*Tento článok je čiastočný alebo úplný preklad článku Lucy Hale na anglickej Wikipédii.*

| * z
* d
* u
People’s Choice Awards pre najobľúbenejšiu televíznu herečku |
| --- |
| 
* Lucy Halová (2014)
* Angie Harmon (2015)
* Sasha Alexander (2016)
* Vera Farmigová (2017)

 |

Autoritné údaje: * BnF: 16257148b
* GND: 1172936102
* ISNI: 0000 0003 6646 1363
* LCCN: no2011113056
* NK ČR: xx0193802
* VIAF: 230038140
* WorldCat: lccn-no2011113056